ବୁନିଅନ
ବୁନିଅନ (ଇଂରାଜୀ ଭାଷାରେ bunion) ରୋଗ ପାଦର  (foot) ବୃଦ୍ଧାଙ୍ଗୁଳିରେ (big toe) ଥିବା ମେଟାଟାର୍ସୋଫାଲାଞ୍ଜିଆଲ ଗଣ୍ଠିର (joint) ବକ୍ରତାକୁ ବୁଝାଏ । ପାଖରେ ଥିବା ଅନ୍ୟ ଆଙ୍ଗୁଠି ଦିଗକୁ ବୃଦ୍ଧାଙ୍ଗୁଳି ବଙ୍କା ହୋଇଯାଇ ଲାଲ ଦେଖାଯାଏ ଓ କଷ୍ଟଦାୟକ ହୁଏ ।  ଧୀର ଗତିରେ ଏହା ବଢ଼େ । ରୋଗ ଜଟିଳ ହେଲେ ବର୍ସାଇଟିସ (Bursitis), ଆର୍ଥ୍ରାଇଟିସ ହୋଇପାରେ ।

ଏହି ରୋଗର କାରଣ ଅଜ୍ଞାତ ଅଛି । ସମ୍ଭାବନା କାରଣ ମଧ୍ୟରେ ଅଧିକ ଟାଇଟ ଜୋତା (shoes), ପାରିବାରିକ ଇତିହାସ, ରିଉମାଟଏଡ ଆର୍ଥ୍ରାଇଟିସ ନାମ ଆସେ । ଲକ୍ଷଣ ଅନୁଯାୟୀ ଓ ଏକ୍ସ-ରେ (X-rays) ଚିତ୍ର ଦେଖି ରୋଗ ନିର୍ଣ୍ଣୟ କରାଯାଏ । ଏହି ଭଳି ବକ୍ରତା ପାଦର ଛୋଟ ଆଙ୍ଗୁଠିରେ ହେଲେ ତାହାକୁ ବୁନିଓନେଟ (bunionette) କୁହାଯାଏ ।

ଉପ‌ଯୁକ୍ତ ଜୋତା (shoes) ଓ ଅର୍ଥୋଟିକସ (orthotics) ବ୍ୟବ‌ହାର, ଏନଏସଏଆଇଡିଏସ (NSAIDs) ଔଷଧ ସାହାଯ୍ୟରେ ଏହି ରୋଗର ଚିକିତ୍ସା କରାଯାଏ । ଏହି ଚିକିତ୍ସା ପ୍ରଭାବଶାଳୀ ନହେଲେ  ଅପରେଶନ କରାଯାଏ । ଯୁବାବସ୍ଥାରେ ଥିବା ପ୍ରାୟ ୨୩% ଲୋକଙ୍କର ଏହି ରୋଗ ହୁଏ । ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ଆକ୍ରାନ୍ତ ହୁଅନ୍ତି । ଏହି ରୋଗ ପ୍ରାୟ ୨୦-୫୦ ବୟସରେ ହୁଏ ।  ବୟସ ବୃଦ୍ଧି ସଙ୍ଗେ ସଙ୍ଗେ ଅଧିକ ହୁଏ । ସନ ୧୮୭୦ରେ ଏହି ରୋଗ ବିଷୟରେ ପ୍ରଥମେ ବର୍ଣ୍ଣନା କରାଯାଇଥିଲା ।

ଆଧାର

ବାହ୍ୟ ଲିଙ୍କ 

ଚିକିତ୍ସା ବିଜ୍ଞାନ